Նիրաջ Չոպրա

Նիրաջ Չոպրա (, ), հնդիկ նիզականետորդ, օլիմպիական չեմպիոն (2020):

Նիրաջ Չոպրան Հնդկաստանի բանակի ծառայող է (կրտսեր սպա)։ Սահմանել է ազգային ռեկորդ՝ 88,07 մ։ Չոպրայի նախորդ լավագույն արդյունքը եղել է Ասիական խաղերի 88,06 մ հաղթական նետումը և 2018 թվականի Համագործակցության խաղերի արդյունքը։ Չոպրան եղել է Հնդկաստանի դրոշակակիրը 2018 թվականի Ասիական խաղերի բացման արարողության ժամանակ, որը նորամուտային էր հնդիկ մարզիկի համար։

Կարիերայի սկզբում Չոպրան դարձել է 2016 թվականի երիտասարդների աշխարհի չեմպիոն և սահմանել է մինչև 20 տարեկանների համաշխարհային ռեկորդ՝ 86,48 մետր։ Նա առաջին հնդիկ մարզիկն է, որը երբևէ նվաճել է աթլետիկայի աշխարհի չեմպիոնի տիտղոսը մինչև 20 տարեկանների առաջնությունում։

Արմունկի վնասվածքից հետո իր առաջին մրցումներում Չոպրայի 87,86 մետր նետումը նրան թույլ է տվել ստանալ Տոկիոյի Օլիմպիական խաղերի ուղեգիր։ Այնուհետև նա որակավորվել է առաջին փորձով 85,32 մետր նետումով և դուրս եկել եզրափակիչ՝ նախնական փուլում գրավելով առաջին տեղը։ Նա ոսկե մեդալ է նվաճել 2020 թվականի Տոկիոյի Ամառային օլիմպիական խաղերում։ Նա երկրորդ մարզիկն է դարձել հրաձիգ Աբհինավ Բինդրայից հետո, որը ոսկե մեդալ է նվաճել Հնդկաստանից անհատական մրցումներում։

Վաղ տարիներ 
Նիրաջ Չոպրան ծնունդով Հարյանա նահանգի Պանիպատ շրջանի Կհանդրա գյուղից է։ Նա կրթություն է ստացել Չանդիգրահի DAV քոլեջում։ 2016 թվականին դարձել է հնդկական բանակի կրտսեր սպա։

2020 թվականի մարտի 31-ին Չոպրան միջոցներ է նվիրաբերել COVID-19 պանդեմիայի դեմ պայքարելու համար։

Կարիերա 
Նիրաջը 2016 թվականի Հարավասիական խաղերում ոսկե մեդալ է նվաճել 82,23 մ նետումով՝ սահմանելով Հնդկաստանի ազգային ռեկորդ։

Բիդգոշչում կայացած մինչև 20 տարեկանների աշխարհի առաջնությունում նվաճել է ոսկե մեդալ, ինչպես նաև սահմանել է համաշխարհային ռեկորդ պատանիների շրջանում։ Չնայած այդ ելույթներին, նա չի կարողացել ընտրվել 2016 թվականի Ամառային օլիմպիական խաղերի համար՝ ընտրության ժամկետների բացթողման պատճառով։

Նիրաջը ոսկե մեդալ է նվաճել 2017 թվականի Ասիայի առաջնությունում՝ 85,23 մետր նետումով։

Նիրաջ Չոպրան 2018 թվականի Համագործակցության խաղերում ցույց է տվել մրցաշրջանի լավագույն արդյունքը՝  86,47 մետր։ Չոպրան ոչ միայն միացել է Հնդկաստանի մարզիկների էլիտար ցանկին, որոնք ոսկե մեդալ են նվաճել Համագործակցության խաղերում իրենց դեբյուտային խաղում, այլև դարձել է առաջին հնդիկը, որը հաղթել է Համագործակցության խաղերում նիզակի նետում մարզաձևում։

2018 թվականի մայիսին կրկին գերազանցել է Դոհայում Ադամանդե լիգայի ազգային ռեկորդը՝ 87,43 մետր նետումով։

22 տարեկանում Չոպրան դարձել է միակ թեթևաթլետը, որը AFI-ի կողմից երաշխավորվել է 2018 թվականին երկրի բարձրագույն մարզական պարգևի համար։ Նիրաջ Չոպրան Արջունայի մրցանակի է արժանացել 2018 թվականին այն բանից հետո, երբ ոսկե մեդալ է նվաճել Գոլդ Քոստում կայացած Համագործակցության խաղերում։.

Նիրաջ Չոպրայի մարզիչն է գերմանացի մասնագետ Կլաուս Բարտոնիցը։ Ավելի վաղ նրան մարզել են Գարի Կալվերտը, Վեռներ Դենիելս և Ուվե Հոն։

2018 թվականի օգոստոսի 27-ին Նիրաջը նիզակը նետել է 88,06 մետր և ոսկե մեդալ նվաճել 2018 թվականի Ասիական խաղերում։ Ընդ որում, արդյունքը Հնդկաստանի նոր ազգային ռեկորդ է դարձել։

2021 թվականի մարտի 5-ին Նիրաջ Չոպրան կրկին գերազանցել է ազգային ռեկորդը՝ նիզակը նետելով 88,07 մետր և դառնալով սեզոնի համաշխարհային վարկանիշի առաջատարը։

Նիրաջ Չոպրան 2021 թվականի սկզբին 83,18 մետր արդյունքով ոսկե մեդալ է նվաճել Լիսաբոնում կայացած մրցումներում.

2021 թվականի օգոստոսի 4-ին Չոպրան դուրս է եկել Տոկիոյի 2020 թվականի Օլիմպիական խաղերի եզրափակիչ, որտեղ արդեն առաջին փորձի արդյունքում նվաճել է ոսկե մեդալը և դարձել օլիմպիական չեմպիոն։ Նրա լավագույն փորձը կազմել է 87,58 մետր։

Արդյունքներ

Ծանոթագրություններ 

Հնդիկ նիզականետորդներ
2020 թվականի Ամառային օլիմպիական խաղերի չեմպիոններ